
MTIHANI WA KIDATO CHA NNE
021 	KISWAHILI
Muda : Saa 3:00 								         Mwaka: 2025

Maelekezo 
1. Karatasi hii ina sehemu A, B na C zenye jumla ya maswali kumi na mbili (12). 
2. Jibu maswali yote katika sehemu A na B na maswali matatu (3) kutoka sehemu C. 
3. Sehemu A ina alama kumi na tano (15), sehemu B alama arobaini (40) na sehemu C ina alama arobaini na tano (45). 
4. Zingatia maagizo ya kila sehemu na ya  kila swali. 
5. Simu za mkononi na vitu vyote visivyoruhusiwa havitakiwi katika chumba cha mtihani. 
6. Andika Namba yako ya Mtihani katika kila ukurasa wa kijitabu chako cha kujibia. 
                                                     SEHEMU A: (Alama 15) 
Jibu maswali yote katika sehemu hii 
1.Chagua herufi ya jibu sahihi katika vipengele (i) - (x), kisha andika herufi ya jibu hilo katika kijitabu chako cha kujibia. 
(i) Katika mpangilio wa ngeli za Nomino, ni ngeli ipi inahusisha viumbe vyenye uhai tu: 
A. Ngeli ya LI -YA 
B. Ngeli ya I - ZI 
C. Ngeli ya KI -VI 
D. Ngeli ya A-WA 
E. Ngeli ya U - ZI. 

(ii) “Waandishi wa Riwaya wamewaonesha wanaume wasiowajali na kuwathamini wake zao.” Katika riwaya ulizosoma ni wahusika gani kati ya wafuatao wasiowajali na kuwathamini wake zao? 
A. Brown Kwacha, Takadini na Mzee Lomolomo 
B. Brown Kwacha, Mzee Lomolomo na Makwati 
C. Brown Kwacha, Tino na Chivero 
D. Mtemi Masasa, Mzee Lomolomo na Jinja Maloni 
E. Nhamo, Musa na Mzee Lomolomo. 

(iii) Ni sehemu gani ya sentensi ambayo hujazwa na kikundi nomino katika kiarifu? 
A. Ngeli za majina 
B. Kikundi Nomino 
C. Prediketa 
D. Shamirisho 
E. Chagizo 

(iv) Wewe U mdogo wangu, katika sentensi hii mofimu “U” hufanya kazi kama 
A. Kiwakilishi 
B. Kivumishi 
C. Kitenzi kishirikishi 
D. Vielezi E.Kihisishi. 


(v) Maneno yapi kati ya yafuatayo yametokana na lugha ya Kireno? 
A. Leso, meza, bendera 
B. Doti, Dobi, leso 
C. Bakuli, Pesa, bendera 
D. Meza, leso, dobi E.Beseni, meza, leso. 

(vi) Ni hadithi zipi zinazoelezea chanzo au asili ya maumbile fulani, zinazotumia wahusika mbalimbali? A.Soga 
B. Vigano 
C. Tarihi 
D. Visasili 
E. Ngano. 
(vii)Katika kipindi cha harakati za kudai uhuru lugha ya Kiswahili ilipata kukua na kuenea kwa zaidi. Kwa maana ya kuongeza msamiati na kukua kimatumizi, katika kipindi hicho maneno yafuatayo yaliibuka: A.Uhuru na Umoja, Uhuru na Kazi 
B. Baba Kabwela, Unyonyaji 
C. Kupe, Baba Kabwela, Uhuru na Kazi D.Uhuru na Umoja, Unyonyaji, Kupe E.Kupe, Umoja na kazi, baba Kabwela. 

(viii)

Njia mojawapo ya kuzuia hali iliyojitokeza katika mazungumzo ya hapo juu ni ipi kati ya hizi zifuatazo: 
A. Kutumia maneno bila kuzingatia mazingira 
B. Kutamka maneno kwa usahihi 
C. Kuzingatia taratibu za uandishi 
D. Kutotumia neno lenye maana zaidi ya moja 
E. Kuzingatia mambo ya msingi katika mazungumzo. 

(ix) Kucheza kwake kunafurahisha. Neno lililopigiwa mstari ni aina gani ya neno? A.Kitenzi 
B. Kivumishi 
C. Kiwakilishi 
D. Kihisishi 
E. Nomino. 

(x) Mussa ni mwanafunzi wa Kidato cha nne, alialikwa kwenye sherehe ya matambiko na alipata nafasi ya kuongea ili kuwaelimisha jamii kuhusiana na athari za matambiko na alitoa athari moja ambayo ni: 
A. Hukuza na kudumaza ubunifu 
B. Sherehe husababisha ugomvi, chuki na uhasama 
C. Hujenga dhana potofu katika jamii D.Husaidia kukuza uongo na uwoga 
E.Huongeza hasira kwa mizimu. 
2.Oanisha kazi za alama za uandishi zilizopo katika orodha A na alama za uandishi zilizopo katika orodha B. Kisha andika herufi ya jibu sahihi. 

	ORODHA A 
	ORODHA B 

	(i) Hutumika kukariri maneno yaliyosemwa au kuandikwa na mtu mwingine. 
(ii) Hutumika kuonesha kuwa herufi fulani imeachwa. 
(iii) Hutumika kutenganisha siku, mwezi na mwaka. 
(iv) Hutumika kuonesha kuwa maneno fulani yameachwa. 
(v) Kifungu cha sentensi kinachoeleza wazo moja. 

	A. Aya 
B. Herufi kubwa 
C. Alama za mtajo 
D. Mkato 
E. Nukta pacha 
F. Ritifaa 
G. Nukta 
H. Kinyota 
I. Nukta katishi 



SEHEMU B: (Alama 40) 
Jibu maswali yote katika sehemu hii 
3. Andika nahau inayojengwa na aina za maneno yafuatayo: 
(a) Nomino na kivumishi. 
(b) Kitenzi na nomino. 
(c) Nomino na nomino. 
(d) Kitenzi na kielezi. 
4. Andika Kishazi Tegemezi chenye kubeba sifa zifuatazo kama zilivyoainishwa: 
(a) Kufanya kazi kama kiima. 
(b) Kivumisha Nomino. 
(c) Kufanya kazi kama shamirisho. 
(d) Kutoa maana kamili kwa msaada wa kishazi huru. 

5. Kwa kutumia kielelezo cha picha, Andika tangazo la kuuzwa kwa Gari. 
6. Soma kwa makini kifungu cha habari kifuatacho, kisha jibu maswali yafuatayo: 
“Nyuki ni wadudu ambao kwa kawaida huishi nyikani. Hawa ni shupavu na wenye mitazamo imara zaidi ya binadamu. Wadudu hawa hufanya kazi kwa makundi. Kila jamii na kazi yake. Kuna ambao huishi kama walinzi, wengine wajenzi na wengine kama wazazi. 

Siku hizi wanadamu huwafuga nyuki kwa sababu wana manufaa mengi. Wadudu hawa hutengeneza asali kutokana na utomvu au chavua za mimea. Chavua hutolewa katika maua na mimea. Katika shughuli hii ya kutafuta viungo vya kutengeneza asali, wadudu hawa hutia rutuba katika baadhi ya mimea na maua, hivyo huyafanya yanawiri na kutoa mazao mengi. 
Binadamu na wanyama wa porini hupenda kula asali pia. 
Asali ni zao bora sana na la msingi katika maisha yetu. Asali ni dawa kwa afya ya binadamu. Hii ni malighafi katika sehemu mbalimbali. Ni wazi kuwa, nyuki ni kiumbe ambaye anatakiwa kulindwa na kutunzwa kama mboni ya jicho la mwanadamu. 

MASWALI: 
(a) Pendekeza kichwa cha habari hii. 
(b) Taja faida tatu za nyuki kwa binadamu. 
(c) Andika maana ya maneno yaliyoandikwa kwa kupigiwa mstari. 
(d) Kwanini nyuki anatakiwa kulindwa kama mwanadamu? 
7. Bwana Ali ni Mswahili anayeongea lugha nne za Kibantu. Matumizi yake ya vitenzi katika lugha ya Kiswahili yanafanana na ya lugha za Kibantu, kwa kiasi kikubwa. Kwa kutumia hoja nne dhihirisha namna vitenzi vya Kiswahili vinavyofanana na vitenzi vya lugha za Kibantu. 
8. Kwa kutumia Riwaya ya Watoto wa Mama N’tilie iliyoandikwa na E. Mbogo, eleza kwa ufupi madhara manne (4) yanayosababishwa na ulevi yanayoweza kutokea katika jamii. 
SEHEMU C: (Alama 45) 
Jibu maswali matatu (3) kutoka katika sehemu hii 
9.  “Watoto ni maua mazuri kwa wazazi wao, lakini wakiachiwa wafanye watakavyo wanaweza kupata madhara katika jamii.” Kwa kutumia Tamthiliya mbili ulizosoma jadili kauli hii kwa kutoa hoja tatu (3) kwa kila tamthiliya. 

10. Ushairi ni sanaa ya kutumia lugha kufikisha ujumbe kwa wahusika lengwa. Jadili hoja hii kwa kutumia diwani mbili ulizozisoma. Hoja tatu (3) kutoka kila diwani. 


11. Mwalimu Hamisi alibahatika kutembelea nchi kadhaa za Afrika na kubaini kuwa changamoto nyingi katika nchi hizo zinatokana na umasikini uliopo katika jamii zao.  

Jadili ubainifu huu wa Mwalimu Hamisi kutoka katika Riwaya mbili ulizosoma. Toa hoja tatu (3) kutoka katika kila Riwaya. 

